open-index/open-wikipedia-markdown huggingface dataset:
R.Smg. Bronzo

**R. Smg. Bronzo** oli Italian kuninkaallisen laivaston vuonna 1941 vesillelaskettu Acciaio-luokan sukellusvene toisessa maailmansodassa.

## Valmistus
Alus tilattiin Tarantosta Tosilta, missä köli laskettiin 2. joulukuuta 1940. Alus laskettiin vesille 28. syyskuuta 1941 ja luovutettiin laivastolle 2. tammikuuta 1942.

## Palvelus
Alus nousi 12. heinäkuuta 1943 Syrakusan edustalla pintaan lähellä kuninkaallisen laivaston osastoa luultuaan sitä italialaiseksi. Sukellusvene antautui käytyään lyhyen tulitaistelun miinanraivaajien *HMS Bostonin*, *HMS Cromartyn*, *HMS Poolen* ja *HMS Seahamin* kanssa. Vallattu sukellusvene nimettiin *HMS P714:ksi*. Se luovutettiin 29. tammikuuta 1944 Vapaan Ranskan laivastolle aluksen koeajojen päätyttyä. Alus sai nimen *FNFL Narval*. Se romutettiin 1948.

## Lähteet
*
*
*

### Viitteet
Cloud (elokuva)

**Cloud** ( ) on vuonna 2024 ensi-iltansa saanut japanilainen psykologinen trillerielokuva, jonka on ohjannut ja käsikirjoittanut Kiyoshi Kurosawa ja jonka pääroolia esittää Masaki Suda..

## Juoni

Pesulassa työskentelevä Yoshii (Masaki Suda) ostaa ja myy tavaroita internetissä käyttäjänimellä Ratel. Kun hänen myyntioperaationsa laajenee, hän päättää irtisanoutua töistä ja muuttaa taloon maaseudulle tyttöystävänsä Akikon (Kotone Furukawa) kanssa. Bisneksissään auttamaan hän palkkaa paikallisen nuorukaisen nimeltä Sano (Daiken Okudaira).

Yoshiin yhä häikäilemättömämmäksi käyvä trokaaminen alkaa kuitenkin kerätä hänelle runsaasti vihamiehiä. Hermostuttavat tapaukset seuraavat toisiaan, ja hänelle kaunaa kantavat lyöttäytyvät yhteen kostaakseen hänelle väkivaltaisesti.

## Näyttelijät

## Julkaisu

Cloud ensiesitettiin Venetsian elokuvajuhlilla 30. elokuuta 2024, ja se sai ensi-iltansa Japanissa 27. syyskuuta 2024.

Cloud valittiin Japanin viralliseksi ehdokkaaksi parhaan vieraskielisen elokuvan Oscarin saajaksi vuoden 2025 Oscar-palkintogaalaan, mutta se ei päässyt ehdokkaaksi asti.

## Vastaanotto

Rotten Tomatoes -sivustolla Cloudin arvosteluista 93 % on positiivisia.https://www.rottentomatoes.com/m/cloud

## Lähteet

## Aiheesta muualla

* Virallinen verkkosivusto (japaniksi)
Farida Khanum

**Farida Khanum** (; s. 1929 Amritsar) on pakistanilainen laulaja. Häntä kutsutaan “Ghazalin kuningattareksi“.

Khanum syntyi Amritsarissa, mutta vietti lapsuusvuosiaan Kolkatassa. Intian jaon aikana hän siirtyi perheineen Pakistanin puolelle. Hänen vanhempi siskonsa oli laulaja Mukhtar Begum. Khanum sai patiala gharana -koulukunnan mukaisen opetuksen ja oppi laulamaan khayal-, thumri- sekä dadratyylejä. Khanum aloitti uransa laulajana ja näyttelijänä 1950-luvulla, jolloin hän käytti nimeä Farida Neeli. Hän esiintyi vuonna 1953 elokuvassa *Sailab*, mutta ei menestynyt eikä jatkanut uraa näyttelijänä. Sen sijaan hän menestyi ghazalien tulkitsijana. Khanum on laulanut muiden muassa Munir Niazin, Dagh Dehlvin, Faiz Ahmad Faizin, Ghulam Mustafa Tabassumin ja Tasleem Fazlin tekstejä. Hän on tehnyt esiintymisiä usein myös Intiassa.

## Lähteet
Olavi Räsänen (professori)

**Olavi Räsänen** (27. toukokuuta 1931 Suonenjoki – 28. syyskuuta 2020 Oulu) oli suomalainen lääkäri ja patologian professori.

Olavi Räsäsen vanhemmat olivat maanviljelijä Juho Eemil Räsänen ja Impi Onerva Karvonen ja puoliso vuodesta 1953 Leila Astrid Elisabet Laitinen (k. 2019). Räsänen tuli ylioppilaaksi Suonenjoen yhteiskoulusta 1952 ja valmistui Turun yliopistosta lääketieteen lisensiaatiksi 1962. Lääketieteen ja kirurgian tohtoriksi hän väitteli Oulun yliopistossa 1969, ensimmäisenä patologiasta, ja sai siellä patologian anatomian erikoislääkärin pätevyyden 1967.

Räsänen oli Oulun lääninsairaalan vt. kirurgian apulaislääkäri 1963, Oulun yliopiston patologian laitoksen assistentti 1963–1966 ja laboraattori 1966–1972 ja Kainuun keskussairaalan patologian ylilääkäri 1969–1970. Oulun yliopistossa hän oli patologian apulaisprofessori 1972–1995 ja patologian anatomian va. professori 1986–1987 ja toimi patologian laitoksen johtajana 1986–1988. Räsänen oli myös Oulun yliopistollisen keskussairaalan patologian osaston apulaisylilääkäri 1979–1995 ja va. ylilääkäri 1986–1988. Haukiputaan vs. kunnanlääkäri Räsänen oli 1963–1965 ja Suomen Syöpäyhdistyksen Oulun laboratorion vastaava lääkäri 1970–1980. Hänellä oli lisäksi useita luottamustehtäviä. Yksityislääkärinä Räsänen toimi vielä eläköidyttyään ja oli erityisesti akupunktion asiantuntija. Hän oli myös tunnettu maratonien ja ultrajuoksujen harrastaja.

## Lähteet
The Revenge of Alice Cooper

**The Revenge Of Alice Cooper** on Alice Cooperin albumi, joka julkaistiin 25. heinäkuuta 2025. Alkuperäinen Alice Cooper -yhtye hajosi vuonna 1974, joten The Revenge of Alice Cooper on yhtyeen ensimmäinen studioalbumi yli 50 vuoden tauon jälkeen. Kaksi albumin kappaleista pohjautuu vanhoista demonauhoista kaivettuihin Glen Buxtonin riffeihin.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# Return of the Spiders 2025 (bonuskappale)
# Titanic Overunderture (bonuskappale) 

## Kokoonpano
* Alice Cooper - laulu
* Michael Bruce - kitara
* Dennis Dunaway - basso
* Neal Smith - rummut

## Arvostelut
* Inferno: 
* Kaaoszine: 
* Soundi: 

## Lähteet
Naskalitonnikala

**Naskalitonnikala** (*Gymnosarda unicolor*) on makrilleihin kuuluva kalalaji. Lajia tavataan indopasifiselta merialueelta.

## Koko ja ulkonäkö
Naskalitonnikala kasvaa tavanomaisimmin 40–120 cm pitkäksi ja painaa 15–20 kg. Suurimmillaan laji voi saavuttaa noin 250 cm:n pituuden ja 130 kg:n massan. Kala on ruumiinrakenteeltaan pitkänomaisen virtaviivainen ja suuripäinen. Naskalitonnikalalla on kaksi selkäevää, joista etumainen on pidempi ja matalampi. Selkäevien jälkeen on kuudesta yhdeksään eväkettä. Eväkkeitä on myös peräevän jälkeen. Rintaevät ovat lyhyet ja pyrstönvarressa on kölievät. Lajin hampaat ovat kookkaat ja terävän kartiomaiset. Naskalitonnikala on selästään sinertävän tai vihertävän musta ja vaalenee kylkissä hopeanharmaaksi ja vatsassa valkoiseksi.

## Levinneisyys ja elitavat
Naskalitonnikalaa tavataan Afrikan itärannikolta ja Punaiseltamereltä Japaniin ja Ranskan Polynesiaan. Laji liikkuu useimmiten ulapoilla yksin tai muutaman yksilön parvina, mutta voi tulla myös lähemmäs rannikkoa koralliriutoille. Se on peto, joka saalistaa ravinnokseen parvina liikkuvia kaloja, esimerkiksi sillejä, kummeliturskia, huulikaloja, makrilleja tai napostajia. Naskalitonnikalat ovat nopeita uimareita ja voivat saavuttaa 80 kilometrin tuntinopeuden. Naskalitonnikalan lisääntymiskauden huippu on joulukuulta helmikuulle, mutta paikoitellen se kutee vuoden ympäri.

Naskalitonnikala on hyvin suosittu urheilukalastuksen kohde ja sitä kalastetaan jonkin verran ravinnoksi myös kaupallisestikin. Muihin tonnikalalajeihin verrattuna sen liha ei kuitenkaan ole yhtä arvostettua.

## Lähteet
U-2518

**U-2518** oli Saksan laivaston XXI-luokan sukellusvene toisessa maailmansodassa.

## Valmistus

Alus tilattiin 6. marraskuuta 1943 Hampurista Blohm & Vossilta, missä köli laskettiin 16. elokuuta 1944 telakkanumerolla 2518. Alus laskettiin vesille 4. lokakuuta 1944 ja otettiin palvelukseen 4. marraskuuta ensimmäisenä päällikkönään Friedrich Weidner.

## Palvelus
Palvelukseen otettaessa alus liitettiin miehistökoulutukseen 31. laivueeseen, mistä se siirrettiin 1. huhtikuuta 1945 11. laivueeseen. Aluksen miehistö antautui 9. toukokuuta veneineen Hortenissa liittoutuneille. Alus siirrettiin 18. toukokuuta Osloon, mistä se lähti 3. kesäkuuta. Alus saapui 7. kesäkuuta Pohjois-Irlantiin Lisahallyyn.

Alus luovutettiin 14. helmikuuta 1946 Ranskalle. Se liitettiin Ranskan laivastoon nimellä *Roland Morillot*. Alus poistettiin 17. lokakuuta 1967 laivastoluettelosta ja nimettiin *Q426:ksi*. Alus romutettiin vuonna 1969.

## Lähteet
Petter Vesterheim

**Petter Vesterheim** (s. 30. syyskuuta 2004 Lørenskog, Norja) on norjalainen jääkiekkoilija, pelipaikaltaan keskushyökkääjä. Vesterheim edustaa SHL-joukkue Malmö Redhawksia. Hänellä on sopimus joukkueen kanssa kauden 2026–2027 loppuun saakka.

Ennen SHL-uraansa Vesterheim edusti Norjan toiseksi korkeimmalla sarjatasolla kasvattajaseuraansa Lørenskog IK:ta ja HockeyAllsvenskanissa Mora IK:ta. Vesterheim on pelannut kymmenen SHL:n runkosarjan ottelua. Näissä otteluissa hän on syöttänyt yhden maalin. Vesterheim on pelannut kahdeksan SHL:n ylempien pudotuspelien ottelua ilman tehopisteitä. Vesterheim kuului Norjan joukkueeseen Suomen ja Latvian MM-kilpailuissa 2023 ja Tšekin MM-kilpailuissa 2024. Uran tilastot päivitetty 25. huhtikuuta 2025.

## Lähteet
NHL-kausi 2024–2025

**NHL-kausi 2024–2025** oli National Hockey Leaguen 107. kausi. Runkosarja alkoi perjantaina 4. lokakuuta 2024 ja loppui perjantaina 14. huhtikuuta 2025. Runkosarjan voitti Winnipeg Jets. Hallitsevana mestarina kauteen lähti Florida Panthers, joka voitti kauden päätteeksi toisen peräkkäisen Stanley Cupin, kun joukkue kaatoi loppuotteluissa Edmonton Oilersin otteluvoitoin 4–2.

NHL laajentui Utahin osavaltiossa sijaitsevaan Salt Lake Cityyn, kun Utah Hockey Club korvasi Arizona Coyotesin.

 ensimmäisen varauksen sai San Jose Sharks, joka varasi kanadalaishyökkääjän Macklin Celebrinin.

## Kauden ohjelma

### Tšekissä pelatut ottelut

Ottelut pelattiin lokakuussa 02 Arenalla, Prahassa.

* Buffalo Sabres ja New Jersey Devils kohtasivat toisensa 4. ja 5. lokakuuta 2024.

### Tulokset

*4.10.2024: Buffalo Sabres 1-4 New Jersey Devils

*5.10.2024: New Jersey Devils 3-1 Buffalo Sabres

### Suomessa pelatut ottelut

Ottelut pelattiin marraskuussa Nokia Arenalla, Tampereella.

*Dallas Stars ja Florida Panthers kohtasivat toisensa 1. ja 2. marraskuuta 2024.

### Tulokset

*1.11.2024: Dallas Stars 4-6 Florida Panthers

*2.11.2024: Florida Panthers 4-2 Dallas Stars

### Ulkoilmaottelut

* NHL Winter Classic -ottelu järjestettiin 31. joulukuuta Wrigley Fieldilla, Chicagossa, kun Chicago Blackhawks isännöi St. Louis Bluesia.

* NHL Stadium Series -ottelu järjestettiin 1. maaliskuuta 2025, kun Columbus Blue Jackets isännöi Detroit Red Wingsia Ohio Stadiumilla, Columbuksessa, joka toimii  NCAA-joukkue Ohio State Buckeyesin kotikenttänä.

### Tulokset

* Chicago Blackhawks 2-6 St. Louis Blues
* Columbus Blue Jackets 5-3 Detroit Red Wings

### Tähdistöottelu

Kauden 2025 tähdistöottelua ei järjestetty , 4 Nations Face-Offin vuoksi.

## Tilastot

### Pistepörssi

### Maalivahtien tilastot (voitot)

## Sarjataulukko

### Itäinen konferenssi

### Läntinen konferenssi

## Pudotuspelit

### Selite

* A1, A2, A3 - Atlantin divisioonan ensimmäinen, toinen ja kolmas

* M1, M2, M3 - Metropolidivisoonan ensimmäinen, toinen ja kolmas

* C1, C2, C3 - Keskisen divisioonan ensimmäinen, toinen ja kolmas

* P1, P2, P3 - Tyynenmeren divisioonan ensimmäinen, toinen ja kolmas

* WC - Villin kortin joukkueet

## Lähteet
Morfydd Clark

**Morfydd Clark** (s. 1989 Ruotsi) on walesilainen näyttelijä. Clark teki läpimurtonsa vuoden 2019 kauhuelokuvassa *[[Saint Maud]]*, josta hän oli ehdolla Bafta-palkinnon ja Walesin Bafta-palkinnon saajaksi. Clark esittää pääosaa fantasiasarjassa *[[Taru sormusten herrasta: Mahtisormukset]]*, jossa hän näyttelee Galadrielia. Hän on näytellyt myös televisiosarjoissa *[[His Dark Materials (televisiosarja)|His Dark Materials]]* ja *[[Agatha Christie: Neiti Pinkertonin salaisuus]]*.

## Lähteet

## Aiheesta muualla

*
Kristiina Tikkala

**Kristiina Tikkala** (s. 1960) on suomalainen hallintotieteiden maisteri, joka on toiminut muun muassa Kolarin kunnanjohtajana.

Tikkala valittiin Kolarin kunnanjohtajaksi 6. marraskuuta 2018. Hän aloitti virassa toimimisen tammikuussa 2019. Tikkala joutui syyskuussa 2020 irtisanotuksi. Hänen väitettiin käyttäytyneen epäasiallisesti ja laiminlyöneen virkatehtäviä. Elokuussa 2023 Korkein hallinto-oikeus kumosi irtisanomispäätöksen, koska Kolarin kunta ei ollut osoittanut asiallista ja painavaa syytä ratkaisulleen. Vaikka irtisanominen todettiin laittomaksi, Tikkala ei palannut Kolarin kunnanjohtajan tehtäviin. Hän aloitti marraskuussa 2020 työskentelyn Lapinjärven teknisenä johtajana.

Tikkala on aikoinaan toiminut muun muassa Liikenneviraston ja Suomen ympäristökeskuksen johtotehtävissä. Hänet valittiin vuonna 2007 Vantaan talousjohtajaksi. Tätä ennen hän oli toiminut Lohjan kaupungin kehityspäällikkönä. Tikkala on lisäksi toiminut kokoomuksessa ja ollut sen vaaliehdokkaana.

## Lähteet
Nestor Kronikoitsija

**Nestor Kronikoitsija** (n. 1065 – n. 1114) oli Kiovan Rusin alueella elänyt munkki, jonka nimiin laitetaan alueen historiasta kertova teos *Kertomus menneistä ajoista*, joka tunnetaan myös nimellä ''Nestorin kronikka''.

## Elämä
Nestorin synnyinvuosi on epäselvä. Hänen varhaisesta henkilökohtaisesta elämästään, tai edes hänen vanhempiensa nimiä, ei tiedetä juuri mitään. Perhetaustan kuitenkin uskotaan olleen verrattain hyvin toimeentuleva ja/tai hyvät suhteet paikalliseen eliittiin omaava. Kiovan luolaluostariin Nestor meni ollessaan 17-vuotias. Ollessaan noin kolmikymmpinen Nestor alkoi kirjoittaa pyhien Boriksen ja Glebin sekä pyhittäjä Feodosin elämistä kertovia teoksia.

Nestorin kuolinajaksi merkitään joko 1113 tai 1114. Hänen arvellaan olleen kuolleessaan 58-vuotias ja viettäneen luostarissa 41 vuotta.

## Suhde Nestorin kronikkaan
Nestorin kronikan todellisesta kirjoittajasta alettiin käydä keskustelua jo 1800-luvun alussa, kun kreivi Sergei Rumjatsev epäili, onko Nestor todellisuudessa kirjoittanut kronikan.

Huolimatta siitä, että *Kertomus menneistä ajoista* tunnetaan nimenomaan Nestorin kronikkana, siihen kuuluu jonkin verran myös byzanttilaisia kronikoita. Tästä syystä nykyajan tulkinta on  se, ettei Nestor itse kirjoittanut kroniikkaa, vaikka se onkin laitettu hänen nimiinsä. Koska teoksen kirjoittajasta ei ole täyttä varmuutta, Nestoria on kutsuttu myös nimellä Nestor Hagiografioija. Tunnetun kronikan lisäksi Nestorin nimiin on laitettu myös muita teoksia.

## Pyhäksi julistaminen ja muistaminen
Tarkka ajankohta, jolloin Nestor kanonisointiin, on epäselvä. Ukrainassa Nestoria muistellaan 27. lokakuuta, joka on myös ukrainan kielen päivä.

Kiovassa perustettiin vuonna 1873 Nestorin mukaan nimetty historiantutkimukseen keskittyvä tieteellinen seura.

Kronikkaa pidetään joka tapauksessa ensimmäisenä historiallisena kirjoituksena, joka kertoo Kiova Rusin alkuperästä, minkä vuoksi Nestoria arvostetaan Ukrainassa vielä tänäkin päivänä.

## Galleria

Tiedosto:RR5216-0113R.png|Venäjän rahapajan lyömä Nestoria kuvaava juhlaraha Venäjän historiallisen seuran 150-vuotisjuhlan kunniaksi 
Tiedosto:Stamps of Ukraine, 2013-27.jpg|Nestor kuvattuna ukrainalaisessa postimerkissä vuonna 2013
Tiedosto:Nestor Chronical.jpg|Pyhän Nestori Kronikoitsijan ritarikunnan tunnuksia


## Lähteet
Luettelo Lorden kappaleista

Tämä on **luettelo Lorden kappaleista**. Lorde (oikealta nimeltään Ella Yelich-O’Connor) on uusiseelantilainen pop- ja indie folk -musiikkia esittävä laulaja–lauluntekijä. Hän julkaissut kolme studioalbumia. Hänen menestyneimpiä kappaleitaan ovat ”Royals”, ”Team”, ”Tennis Court” ja ”Green Light”. Lorde on esiintynyt vierailevana artistina muun muassa Charli XCX:n ja Disclosuren kappaleilla.

Katso myös: Lorden diskografia

## Alkuperäiset kappaleet

## Kappaleet vierailevana artistina

## Coverit

## Huomioita

## Lähteet

## Aiheesta muualla
* Virallinen sivusto
* Lorden diskografia AllMusic-sivustolla
* Lorden diskografia Discogs-sivustolla
* Lorden kappaleet MusicBrainz-sivustolla
Semptalin

**Oy Semptalin Ab** (vuoteen 1934 asti **Oy Finska Semptalin Ab**, vuodesta 1969 **Oy Novalit Ab**) oli Helsingin Malmilla ja Herttoniemessä sekä Viipurin läänin Vahvialassa toiminut yritys. Se valmisti kattohuopaa, tervapaperia ja muita vesieristeitä sekä tuotti tislaamalla kivihiilitervasta pikeä, kreosoottia ja muita aineita.

## Historiaa

Yhtiön perustivat vuonna 1908 liikemies John Linsén ja kemianinsinööri Evert Magnus Ridderstad hankkimalla saksalaiselta keksijältä tälle 1908 myönnetyn suomalaisen patentin. Yhtiö laajeni ostamalla vuonna 1924 Viipurin läänin Vahvialassa sijainneen kattohuovan pohjahuopaa tuottaneen Tienhaaran Kattohuopateollisuus Oy:n ja 1939 sen lähellä sijainneen Hovinmaan paperitehtaan, mutta nämä tehtaat jäivät talvisodan rauhassa luovutetulle alueelle. Helsingin maalaiskunnassa Malmin rautatieasemalla sijainnut tehdas paloi 1932, ja uusi tehdas rakennettiin sen koillispuolelle Ormuspeltoon. Tämän tehtaan tislaamo paloi 1951, minkä jälkeen Malmille jäi muuta tuotantoa, mutta uusi tislaamo perustettiin 1954 Herttoniemen Työnjohtajankadulle, jossa jo vuodesta 1941 oli toiminut yhtiön kattohuopatehdas.

Vuonna 1967 Lemminkäinen oli aikeissa ostaa Semptalinin liiketoiminnan tuotemerkkeineen ja siirtää tuotannon Länsi-Uudellemaalle, mutta tämä ei toteutunut. Semptalin lopetti kattohuopatuotannon 1968, minkä jälkeen tytäryhtiöistä Oy Novalit Ab teki kattotervaa ja Tienhaara raakahuopaa. Semptalin-tuotemerkin on myöhemmin omistanut Icopal, joka on nykyisin Espoossa toimiva amerikkalaisomisteinen BMI Suomi Oy.

## Pikitehtaankorttelit
Semptalinin tehtaan alueella Pikitehtaankadun eteläpuolella Helsingin Ormuspellossa on nykyisin asuintaloja ja pienteollisuutta sekä tyhjiä tontteja, joille kaavaillaan rakennettavaksi lisää kerrostaloja. Alueen läpi on linjattu kulkemaan suunnitteilla oleva Viikin–Malmin pikaraitiotie.

## Toimitusjohtajia
Lähteet:
*John Linsén (perustaja)
*Hugo Zilliacus 1916–1929
*Per Håkan Zilliacus 1929–1962
*Thomas Zilliacus 1962–

## Lähteet
Yusif Səmədoğlu

**Yusif Səmədoğlu** (oikea sukunimi Vəkilov, 25. joulukuuta 1935 Baku – 16. elokuuta 1998 Baku) oli azerbaidžanilainen toimittaja, käsikirjoittaja ja kirjailija.

Yusif Səmədoğlu syntyi runoilija Səməd Vurğunin perheeseen. Hän opiskeli Gorkille nimetyssä kirjallisuusinstituutissa Moskovassa vuodesta 1953 ja päätti opintonsa Azerbaidžanin valtionyliopistossa vuonna 1959. Səmədoğlu työskenteli *Azərbaycan*-aikakauslehdessä vuoteen 1965, Azərbaycanfilm-elokuvastudiolla vuosina 1965–1976, *Ulduz*-aikakauslehden päätoimittajana vuosina 1976–1987 ja *Azərbaycan*-lehden päätoimittajana vuodesta 1987. Hän sai Azerbaidžanin Komsomolin palkinnon vuonna 1970, tasavallan ansioituneen taiteilijan arvonimen vuonna 1980 ja toimi Azerbaidžanin SNT:n korkeimman neuvoston edustajana vuonna 1990.

Səmədoğlun pääteos on ”mytologinen, filosofinen ja psykologinen” romaani *Tuomiopäivä* (*Qətl günü*), joka sai Neuvostoliiton kirjailijaliiton palkinnon vuonna 1987. Sen aiheena ovat 1930-luvun Stalinin vainot.

## Suomennettu teos
* (Jusif Samedoglu). *Tuomiopäivä*. Suom. Eero Balk. SN-kirjat, 1989.

## Lähteet
Confessio Augustana : Bekenntnis des einen Glaubens

**Confessio Augustana : Bekenntnis des einen Glaubens. Gemeinsame Untersuchung lutherischer und katholischer Theologen** on epävirallinen saksalainen luterilais–katolinen Augsburgin tunnustuksen kommentaari, joka on julkaistu vuonna 1980. Sen ovat toimittaneet Harding Meyer ja Heinz Schütte, sekä
Erwin Iserloh, Walter Kasper, Georg Kretschmar, Wenzel Lohff, George W. Forell ja James McCue.

Teoksen syntyhistorian taustana on Münchenin kardinaali Joseph Ratzingerin vuoden 1976 alussa julkistama ohjelma, jonka mukaan roomalaiskatolisen kirkon tulisi tunnustaa () Augsburgin tunnustuksen (, CA) ilmaisema oppi. Tämä tunnustaminen merkitsisi luterilaisen kirkon ja roomalaiskatolisen kirkon ykseyden solmimista. Alunperin radikaalina pidetty suunnitelma nojasi tutkimuksiin, jotka osoittivat, ettei katolinen kirkko itse asiassa ollut virallisesti hylännytkään *Augustanan* oppisisältöä ja että tehtyjen tutkimusten perusteella CA:n oppi ei olennaisesti poikennut roomalaiskatolisesta opista. Ratzingerin oppilas Vinzenz Pfnür oli julkaissut vuonna 1970 CA:n vanhurskauttamisoppia koskevan tutkimuksen, jossa hän väitti, että CA:n ja siihen kohdistuvan katolisen vastakirjoituksen, ns. Confutation erimielisyys vanhurskauttamisopissa on pitkälti poleemisen tilanteen aiheuttamaa väärinkäsitystä. CA polemisoi Pfnürin mukaan pääasiassa erästä nominalistismyöhäisskolastista positiota vastaan (Duns Scotus, Ockham ja ennen kaikkea Gabriel Biel) eikä aikansa vastustajien käsityksiä vastaan. Vastaavasti Confutation kirjoittajat lukivat CA:sta Lutherin ja Melanchthonin varhaisempia käsityksiä (esim. Melanchthonin Loci-teoksessa vuodelta 1521 ja Lutherin De servo arbitrio -teoksessa ilmaistuja käsityksiä), kun molemmat olivat Pfnürin mukaan muuttaneet käsityksiään vuoteen 1530 mennessä. Ratzingerin ohjelmassa vedottiin edelleen Augustanan omaan vakuutukseen, ettei se esitä mitään, mikä olisi "ristiriidassa Pyhän Raamatun tai katolisen kirkon tai Rooman kirkon kanssa...". Keväällä 1980 ilmestyi epävirallinen yhteinen luterilais-roomalaiskatolinen CA-kommentaari, jossa yhteen ääneen vakuutetaan Augustanan opin enemmän yhdistävän kirkkokuntia kuin niitä erottavan.

Jotkut ovat katsoneet, että taustalla hankkeessa olisi ollut alkuaan konservatiivisempien katolilaisten ja luterilaisten pyrkimys liittoutua, samalla kun myös jotkut katoliset Luther-tutkijat kuten Peter Manns ja Otto Hermann Pesch olisivat mieluummin etsineet ekumeenista yhteyttä Lutherin kautta. Virallinen Augsburgin tunnustuksen katoliselta kirkolta saama tunnustaminen sen juhlavuotena ei lopulta kuitenkaan toteutunut asian monitahoisuudesta johtuvien avoimien kysymyksien vuoksi. Tämän keskustelun hedelmiä oli vuonna 1980 julkaistu roomalaiskatolisten ja luterilaisten yhdessä julkaisema kommentaari Augsburgin tunnustukseen.

## Lähteet

## Teoksen tiedot
*Confessio Augustana : Bekenntnis des einen Glaubens. 1980 Verlag Bonifacius-Druckerei  / Verlag Otto Lembeck
Eurolaul 1997

**Eurolaul 1997** oli Virossa järjestetty laulukilpailu, jossa valittiin Viron edustaja Eurovision laulukilpailuun 1997. Kilpailuun lähetettiin 37 ehdotusta, joista kahdeksan valittiin kilpailuun.

Kilpailu pidettiin 15. helmikuuta Linnahallissa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet kaavalla 10-8-6-5-4-3-2-1. Raadin muodostivat Juan Maria Clavagera (Espanja), Maria G (Iso-Britannia), Enrico Nuti (Italia), Hans Christian Anderssen (Norja), Pia Kalischer (Ruotsi), Hans Cuny (Saksa), Dusan Popovic (Slovenia) ja Gabriella Faludi (Unkari). Kilpailun voitti Maarja-Liis Ilus kappaleella "Keelatud maa".

Lähetyksessä jätrjestettiin myös tulokseen vaikuttamaton puhelinäänestys, jonka voittivat Maarja-Liis Ilus, Hanna-Liina Võsa ja Anne Värvimann kappaleella "Aeg".

## Tulos

## Lähteet
*
*
*http://natfinals.50webs.com/90s_00s/Estonia1997.html

### Viitteet

## Aiheesta muualla
*Koko karsintafinaali ERR:n sivuilla
Harry Christian Sibelius

**Harry Christian Sibelius** (1910 – 1951) oli suomalainen taidemaalari.

Harry Sibelius opiskeli Helsingin yliopiston piirustussalissa 1928-1932, Suomen Taideyhdistyksen piirustuskoulussa 1934-1936 ja Taideteollisessa keskuskoulussa 1939-1941. Taiteellisen debyyttinsä hän teki vuonna 1939 Helsingissä.

Hän oli Jean Sibeliuksen veljenpoika ja hänen töitään on esillä Ainolassa.

## Lähteet
Eurolaul 1993

**Eurolaul 1993** oli Virossa järjestetty laulukilpailu, jossa valittiin Viron edustuskappale Eurovision laulukilpailuun 1993. Viro ilmoittautui tuona vuonna Eurovision laulukilpailuun ensimmäistä kertaa, joten Eurolaul järjestettiin tuolloin ensimmäistä kertaa. Janika Sillamaa valittiin sisäisesti edustamaan Viroa, ja karsinnassa valittiin vain edustuskappale. Kilpailuun lähetettiin 53 ehdotusta, joista kahdeksan valittiin kilpailuun.

Kilpailu pidettiin 20. helmikuuta ETV:n studiossa Tallinnassa. Voittajan valitsi kymmenhenkinen asiantuntijaraati. Kilpailun voitti kappale "Muretut meelt ja südametuld". Viro ei kuitenkaan läpäissyt tuona vuonna käytettyä Kvalifikacija za Millstreet -esikarsintaa eikä kappale näin päässyt varsinaiseen Eurovision laulukilpailuun.

Karsinnassa järjestettiin myös tulokseen vaikuttamaton puhelinäänestys, jonka voitti kappale "Lootus".

## Tulos

## Lähteet
*
*
*http://natfinals.50webs.com/90s_00s/Estonia1993.html

### Viitteet

## Aiheesta muualla
*Koko karsintafinaali ERR:n sivuilla
Siemieniakowszczyzna

**Siemieniakowszczyzna** on pieni kylä Puolassa, Valko-Venäjän rajan tuntumassa. Se sijaitsee Narewkan kunnassa Hajnówkan piirikunnassa, Podlasian voivodikunnassa. Kylä on tunnettu lähinnä nimestään, joka on Puolan pisin yksisanainen paikannimi ja koko Euroopan 13. pisin paikannimi 20 kirjaimellaan.

## Historia
Varhaisimmat maininnat kylästä ovat 1800-luvulta, kun se oli osa läheistä Babia Góran kylää. Paikalle perustettiin talo ja maatila vuonna 1890. Tilan omistaja oli paikallisten mukaan niin sanottu *[[Ternopil|Tarnopolin]] rouva* eli Helena Franciszka Laskowska, mutta 1800-luvun loppupuolella tontin osti eräs Nowa Wolan kylän asukas, sukunimeltään Niedźwiedź. Hän hankki kaksi lasta ja jakoi tontin heidän kesken. Vielä 1900-luvun lopulla joka ikisen kylän asukkaan sukunimi olikin Niedźwiedź.

1900-luvun keskivaiheilla Siemieniakowszczyznassa oli suosittu viinikauppa sekä Narewjoen varrella uimapaikka.

### Toinen maailmansota
Kylä tuhoutui kokonaan toisessa maailmansodassa, kun Saksan joukot piirittivät sen syyskuussa 1941. Asukkaille annettiin kaksi tuntia aikaa poistua tavaroidensa, mukaan lukien maksimissaan yhden hevosen ja lehmän kanssa. Tavarat lastattiin hevosvaunuihin ja asukkaat pakkosiirrettiin Bojaryn kylään. Saksalaiset pahoinpitelivät paikalliset ja polttivat koko kylän maan tasalle. Saksan tavoite oli tyhjentää aluetta ympäröinyt metsäalue, jotteivat vihollispartisaanit saisi tukea paikallisilta. Kylä rakennettiin uudelleen sodan jälkeen.

## Lähteet
Ana Tejada

**Ana Tejada Jiménez** (s. 2. kesäkuuta 2002) on espanjalainen jalkapalloilija, pelipaikaltaan puolustaja. Hän on pituudeltaan 173-senttimetrinen ja on edustanut seuratasolla vuodesta 2024 Yhdysvaltain NWSL-sarjassa pelaavaa Utah Royalsia. Maajoukkuetasolla hän edustaa Espanjan naisten A-maajoukkuetta.

Tejada edusti ennen Yhdysvaltoihin siirtymistään kotimaassaan paria joukkuetta. Hän on pelannut nykyisessä joukkueessaan huhtikuuhun 2025 mennessä 20 sarjaottelua, joissa hän on tehnyt kaksi maalia. Hän oli Espanjan alle 17-vuotiaiden naisten maajoukkueen kanssa mukana voittamassa vuoden 2018 EM-kilpailuja. Joukkue voitti myös saman vuoden MM-kilpailut. Hän voitti alle 20-vuotiaiden naisten maajoukkueen kanssa vuoden 2022 MM-kilpailut. Tejada on pelannut huhtikuuhun 2025 mennessä kaksi A-maajoukkueottelua.

## Lähteet

## Aiheesta muualla
Madison Pogarch

**Madison Pogarch** (s. 5. marraskuuta 1997 Hartland, Livingstonin piirikunta, Michigan) on yhdysvaltalainen jalkapalloilija, pelipaikaltaan puolustaja. Hän on pituudeltaan 167-senttimetrinen ja on edustanut seuratasolla vuodesta 2024 NWSL-sarjassa pelaavaa Utah Royalsia.

Pogarch edusti aluksi vuodet 2019–2022 nykyisen joukkueensa kanssa samassa sarjassa pelaavaa Portland Thornsia. Hän keräsi joukkueessa nimiinsä 31 sarjaottelua, minkä lisäksi hän oli mukana voittamassa vuoden 2021 NWSL Challenge Cupia. Vuodet 2022–2023 Pogarch edusti San Diego Wavea. Hän pelasi joukkueessa 25 sarjaottelua ja teki niissä yhden maalin. Nykyisessä joukkueessaan hän on pelannut huhtikuuhun 2025 mennessä 30 sarjaottelua.

Pogarch pelasi vuonna 2019 yhden ottelun Yhdysvaltain alle 23-vuotiaiden naisten maajoukkueessa.

## Lähteet

## Aiheesta muualla
Ladislas Farago

**Ladislas Farago** (László Faragó, 21. syyskuuta 1906 Csurgó – 15. lokakuuta 1980 New York) oli unkarilaissyntyinen yhdysvaltalainen kirjailija ja historioitsija.

Faragon kirjojen aiheena ovat lähinnä toisen maailmansodan tapahtumat ja vakoilu. Hänet tunnetaan varsinkin kenraali George S. Pattonin elämäkerrasta *Patton: Ordeal and Triumph* (1964), jonka pohjalta tehtiin seitsemän Oscar-palkintoa saanut elokuva *[[Panssarikenraali Patton]]* (1970). Vuonna 1972 Farago tuli tunnetuksi väitteestään, jonka mukaan Martin Bormann oli elossa ja toimi liikemiehenä Argentiinassa.

## Suomennettu teos
* *Abessinia aattona* (*Abyssinia on the Eve*). Suom. Väinö Hämeen-Anttila. Hämeenlinna: Karisto, 1935.

## Lähteet
Paige Monaghan

**Paige Quinn Monaghan** (s. 13. marraskuuta 1996 Succasunna, Morrisin piirikunta, New Jersey) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja on edustanut seuratasolla vuodesta 2024 NWSL-sarjassa pelaavaa Utah Royalsia.

Monaghan edusti ammattilaisuransa aluksi vuodet 2019–2022 nykyisen joukkueensa kanssa samassa sarjassa pelaavaa NJ/NY Gothamia. Hän keräsi joukkueessa nimiinsä 62 sarjaottelua, joissa hän iski kahdeksan maalia. Vuodeksi 2023 Monaghan siirtyi Racing Louisvilleen. Hän pelasi joukkuessa 22 sarjaottelua ja viimeisteli kolme maalia. Nykyisessä joukkueessaan hän on pelannut huhtikuuhun 2025 mennessä 23 sarjaottelua, joissa hän on tehnyt kaksi maalia.

Monaghan pelasi vuonna 2019 yhden ottelun Yhdysvaltain alle 23-vuotiaiden naisten maajoukkueessa.

## Lähteet

## Aiheesta muualla
Eurolaul 1996

**Eurolaul 1996** oli Virossa järjestetty laulukilpailu, jossa valittiin Viron edustaja Eurovision laulukilpailuun 1996. Kilpailuun lähetettiin 18 ehdotusta, joista 13 valittiin kilpailuun.

Kilpailu pidettiin 27. tammikuuta Dekoltee-yökerhossa Tallinnassa. Osa kilpailijoista ei kuitenkaan saapunut paikalle, jolloin heidän kilpailukappaleista näytettiin videotallenteet. Kirile Loosta ei kuitenkaan nähty edes videota, vaan hänen kappaleensa "Maatütre tants" aikaan kuvattiin lavaa. Voittajan valitsi kansainvälinen raati, jonka jäsenistä kukin antoi jokaiselle kappaleelle arvosanan välillä 1-10. Raadin muodostivat Jos Moons (Belgia), Julian Vignoles (Irlanti), Kato M. Hansen (Norja), Dušan Popovič (Slovenia), Antero Päiväläinen (Suomi), Kenris MacLeod (Iso-Britannia), Bent-Erik Rasmussen (Tanska), Kemal Tursan (Turkki) ja Lora Kvint (Venäjä). Kilpailun voitti duo Maarja-Liis Ilus & Ivo Linna kappaleella "Kaelakee hääl".

Lähetyksessä järjestettiin myös tulokseen vaikuttamaton puhelinäänestys, jonka voitti duo Hedvig Hanson & Pearu Paulus kappaleella "Meeletu algus".

## Tulos

## Lähteet
*
*
*http://natfinals.50webs.com/90s_00s/Estonia1996.html

### Viitteet

## Aiheesta muualla
*Koko karsintafinaali ERR:n sivuilla
Eurolaul 1994

**Eurolaul 1994** oli Virossa järjestetty laulukilpailu, jossa valittiin Viron edustaja Eurovision laulukilpailuun 1994. Kilpailuun lähetettiin 34 ehdotusta, joista kymmenen valittiin kilpailuun.

Kilpailu pidettiin 26. helmikuuta Linnahallissa Tallinnassa. Voittajan valitsi 16-henkinen raati, jonka jäsenistä jokainen pisteytti kappaleet Eurovision laulukilpailusta tutulla kaavalla 12-10-8-7-6-5-4-3-2-1. Kilpailun voitti Silvi Vrait kappaleella "Nagu merelaine".

Lähetyksessä järjestettiin myös tulokseen vaikuttamaton puhelinäänestys, jonka voitti duo Hedvig Hanson & Pearu Paulus kappaleella "Kallim kullast".

## Tulos

## Lähteet
*
*
*http://natfinals.50webs.com/90s_00s/Estonia1994.html

### Viitteet

## Aiheesta muualla
*Koko karsintafinaali ERR:n sivuilla
Kyproksenajokoira

**Kyproksenajokoira** () on kyproslainen koirarotu.

## Ulkonäkö
Kyproksenajokoira on keskikokoinen, korkeuttaan pidempi ajokoira. Silmät ovat keskikokoiset ja soikeanmuotoiset; väriltään turkin väriin sointuvat, useimmiten siniset ja ne voivat olla myös keskenään eriväriset. Korvat ovat pitkät, v:n muotoiset ja kärjistään pyöristyneet. Urosten säkäkorkeus on 47–52&nbsp;cm ja narttujen 45–50&nbsp;cm; 2&nbsp;cm:n vaihtelu suuntaan tai toiseen sallitaan. Urosten paino on korkeintaan 25&nbsp;kg ja narttujen korkeintaan 22&nbsp;kg.

Karvapeite on lyhyt, sileä ja tiheä. Tyypillisin väritys on harlekiini, josta mahdollisia ovat seuraavat muunnokset:
* ruskea-harlekiini (joko yksivärinen tai valkoisin merkein)
* harmaa-harlekiini (joko yksivärinen tai valkoisin merkein)
* valkoinen ruskea-harlekiinein merkein
* valkoinen harmaa-harlekiinein merkein

Lisäksi sallitaan kaikki muut ajokoirien värit, paitsi yksivärinen musta ja musta ruskein merkein.

## Alkuperä
Kyproksenajokoira polveutuu muinaisissa mosaiikeissa kuvatuista koirista, ja sitä on käytetty metsästykseen vuosisatojen ajan. Osmanien valtakunnan ja brittimiehityksen aikaan paikalliset koirat risteytyivät vieraiden valloittajien mukanaan tuomien koirien kanssa, mistä syntyi nykyinen rotu. Lisäksi on erittäin todennäköistä, että saarella suositut ranskalaiset ajokoirat ovat myös vaikuttaneet sen perimään.

Kyproksenajokoiraa on jalostettu omana rotunaan 1900-luvun lopulta lähtien. Sitä on käytetty ennen kaikkea jäniksen, mutta myös suuremman riistan, kuten villisian ja kauriin metsästykseen.

## Lähteet
Digi Communications

**Digi Communications N. V.** on romanialainen tietoliikenneyritys ja Bukarestin pörssissä noteerattu osakeyhtiö. Yhtiön kotipaikka on Bukarest.

Yhtiöllä oli vuonna 2025 viisi liiketoiminta-aluetta: Kaapelitelevisio, Kiinteät internet ja data-palvelut, Mobiilit tietoliikennepalvelut, Kiinteät puhelinpalvelut, sekä Direct-to-Home -satelliittivälitteiset ohjelmapalvelut.

Yhtiö sai alkunsa vuonna 1992, TVS Holding Brasov -niminen kaapelitelevisioyhtiö ryhtyi tarjoamaan palvelujaan Timisoarassa ja Brașovissa. Vuonna 1996 yhtiö yhdistyi Bukarestissä toimineen kaapelitelevisioyhtiön kanssa, ja yritysnimeksi tuli Romania Cable Systems S.A. (RCS). Tälle perustettiin internet- ja datapalveluja tarjoava tytäryritys Romania Data Systems S.A. (RDS) vuonna 1997; siitä kasvoi Romanian suurin palveluntarjoaja vuoteen 2002 mennessä. Se alkoi tarjoamaan kiinteitä puhelinyhteyksiä yritysasiakkaille vuosina 2003–2004 Romanian puhelinmarkkinoiden vapaututtua. Vuonna 2004 yhtiö solmi Telekom Romanian kanssa yhteistyösopimuksen ja ryhtyi markkinoimaan puhelinyhteyksiä suurelle yleisölle. Brandinimi Digi otettiin käyttöön vuonna 2004. Vuonna 2005 RCS yhdistyi TVS Holding Brasovin ja RDS:n kanssa Digi Communications -yhtiöksi.

Vuonna 2007 yhtiö julkisti 3G-mobiiliverkon tietoliikennepalvelut nimellä Digi Mobil. Sittemmin yhtiö laajensi myös 4G-verkkoihin. Kesäkuussa 2019 julkistettiin 5G-mobiiliverkon palvelut osassa Romanian kaupungeista.

Yhtiön kansainvälinen liiketoiminta alkoi vuonna 1998 Unkarista.

## Lähteet

## Aiheesta muualla
Mira Murati

**Ermira “Mira“ Murati** (s. 16. joulukuuta 1988 Vlorë) on albanialaissyntyinen insinööri ja yritysjohtaja.

Murati pääsi 16-vuotiaana stipendillä Pearson United World College of the Pacificiin, josta hän valmistui vuona 2005. Hän sai humanististen tieteiden kandidaatin arvon Colby Collegesta vuonna 2011 ja valmistui insinöörinä Thayer School of Engineeringistä vuonna 2012. Murati työskenteli Zodiac Aerospacessa lyhyesti ennen kuin liittyi Teslan palvelukseen vuonna 2013. Hän työskenteli vuosina 2016–2018 Leap Motion -yrityksessä ja liittyi sitten vuonna 2018 OpenAI:n palvelukseen. Murati toimi OpenAI:n teknologiajohtajana toukokuusta 2022 syyskuuhun 2024. Hän oli lisäksi muutaman päivän ajan yrityksen tilapäinen toimitusjohtaja aikana, jona Sam Altman oli hetkellisesti erotettuna tehtävästä marraskuussa 2023. Muratin jälkeen tilapäisenä toimitusjohtajana oli päivien ajan myös Emmett Shear ennen kuin Altman sai asemansa takaisin. Murati jatkoi toimintaansa OpenAI:n teknologiajohtajana, kunnes ilmoitti lähtevänsä tehtävästä syyskuussa 2024.

Murati perusti vuonna 2025 uuden tekoälyyn keskittyneen startup-yrityksen nimeltään Thinking Machines Lab. Sen palvelukseen liittyivät monet muutkin OpenAI:ssa toimineet henkilöt, kuten Bob McGrew, Alec Radford ja Jonathan Lachman. Murati oli lokakuussa 2023 *[[Fortune]]n* liikemaailman sadan vaikutusvaltaisimman naisen listan 57. sijalla. Syyskuussa 2024 hänet nimettiin *[[Time]]*-lehdessä yhdeksi sadasta merkittävimmästä tekoälyvaikuttajasta. Murati sai kesäkuussa 2024 Dartmouth Collegesta kunniatohtorin arvon. Hän on Albanian tiedeakatemian jäsen.

## Lähteet
TuTo Volley

**TuTo Volley** on turkulainen lentopalloseura, joka pelaa miesten Mestaruusliigassa. TuTo Volley Oy on perustettu vuonna 2018 ja sen emoseura on yleisseura Turun Toverit.

TuTo Volley perustettiin, kun Turun Tovereiden miesten edustusjoukkue nousi toiseksi korkeimmalle sarjatasolle 1-sarjaan vuonna 2018. Joukkue voitti 1-sarjan mestaruuden kaudella 2020–2021 ja nousi ylimmällä sarjatasolle Mestaruusliigaan, jossa se on pelannut kaudesta 2021–2022 lähtien. Kaudella 2024–2025 TuTo Volley saavutti seurahistoriansa ensimmäisen SM-mitalin, kun se sijoittui Mestaruusliigassa pronssille.

TuTo Volley pelaa kotiottelunsa Kupittaan palloiluhallissa, jossa sillä on käytössä vähintään 1&nbsp;228 ja enintään 2&nbsp;752 istumapaikkaa riippuen siitä, kuinka suuri osa katsomokapasiteetista on käytössä.

## Saavutukset
*SM-pronssi (kausi 2024–2025)
*1-sarjan mestaruus (kausi 2020–2021)

## Kaudet Mestaruusliigassa
*Kausi 2021–2022: kymmenes
*Kausi 2022–2023: kahdeksas
*Kausi 2023–2024: kahdeksas
*Kausi 2024–2025: kolmas

## Katso myös
*TuTo Hockey

## Lähteet
Astrid Kindstrand

**Astrid Lydia Josefina Kinstrand** (8. helmikuuta 1907 Borås – 18. lokakuuta 1962 Vingåker) oli ruotsalainen opettaja ja toimittaja. Hänestä tuli vuonna 1938 Ruotsin ensimmäinen naispuolinen uutistenlukija.

Kindstrand muutti teini-ikäisenä Tukholmaan, missä hän kävi lukion ja jatkoi opiskelua Tukholman korkeakoulussa. Hän valmistui filosofian maisteriksi vuonna 1932 ja alkoi työskennellä opettajana. Kindstrand toimi myös akateemisesti koulutettujen naisten yhdistyksen, ABKF:n, sihteerinä. Lisäksi hän oli Radiotjänstin naiskomitean jäsen ja teki radio-ohjelmia muun muassa naisten kotitöiden järkeistämisestä. Huhtikuun 6. päivänä 1938 hän luki radiossa TT-uutistoimiston sähkeuutiset, mikä herätti suurta huomiota. Moni oli järkyttynyt, että naisääni raportoi sodista ja muista vakavista asioista. Kindstrand jatkoi uutisten lukemista jonkin aikaa ennen kuin meni naimisiin ja muutti pois Tukholmasta. Vasta kymmenisen vuotta myöhemmin Ruotsin radiossa kuultiin seuraavan kerran naisen lukemia uutisia.

## Lähteet
OpenShift

**OpenShift** on Red Hatin kehittämä pilvipalveluihin tarkoitettu PaaS-ohjelmisto, joka käyttää säiliöiden hallintaan Kubernetesia.

## Historia
Red Hat hankki vuonna 2010 omistukseensa pilvialustoja kehittävän Makaran. OpenShift julkaistiin vuonna 2011. Vuonna 2012 Red Hat ilmoitti avoimen lähdekoodin versiosta OpenShift Origin, joka käyttää OpenShift PaaS:in käyttämää lähdekoodia. Red Hat teki vuonna 2013 päätöksen Dockerin tuelle. OpenShiftin versiot 1 ja 2 käyttivät alustakohtaista säiliöintitukea, joka OpenShift 3:ssa vaihtui Dockeriin.

## Lähteet

## Aiheesta muualla
* OpenShift-projektit GitHub-palvelussa
Jorma Hölsä

**Jorma Pertti Kalervo Hölsä** (s. 1. elokuuta 1952 Lapua) on suomalainen epäorgaanisen kemian emeritusprofessori. 

Jorma Hölsä syntyi kirjanpitäjä Kauko Aarre Hölsän ja Bertta Aleksandra Kärjen perheeseen. Hän tuli ylioppilaaksi Lauritsalan yhteiskoulusta 1952 ja valmistui Teknillisestä korkeakoulusta diplomi-insinööriksi 1978 ja tekniikan lisensiaatiksi 1983 ja väitteli siellä tekniikan tohtoriksi samana vuonna.

Hölsä oli Suomen Akatemian tutkimusassistentti 1979–1980 ja nuorempi tutkija 1986–1988 ja Teknillisen korkeakoulun assistentti ja yliassistentti 1980–1992 ja professuurin hoitaja 1989–1991. Turun yliopistossa hän oli dosentti 1987–1992 ja sitten professori. Hölsä oli myös useaan otteeseen vieraileva tutkija CNRS-tutkimuskeskuksessa Ranskassa 1979–1997 sekä 2000–2001, samoin kuin asiantuntija Dar es Salaamin yliopistossa Tansaniassa 1987–1989. 

## Lähteet
Vala (ohjelmointikieli)

**Vala** on olio-ohjelmointikieli, jossa on itse isännöivä kääntäjä, joka luo C-koodia ja käyttää GObject-järjestelmää. Vala on syntaktisesti samanlainen kuin C# ja sisältää merkittäviä ominaisuuksia, kuten anonyymit funktiot, signaalit, ominaisuudet, geneeriset ominaisuudet, avustetun muistinhallinnan, poikkeusten käsittelyn, tyypin päättelyn ja foreach-lauseet. Sen kehittäjät, Jürg Billeter ja Raffaele Sandrini, halusivat tuoda nämä ominaisuudet tavalliseen C-ajonaikaiseen ympäristöön pienellä lisätyöllä ja ilman erityistä ajonaikaista tukea kohdistamalla sen GObject-objektijärjestelmään. Sen sijaan, että se käännettäisiin suoraan konekoodiksi tai assembly-kielelle, se käännetään alemman tason välikielelle. Se kääntää lähdekoodista lähdekoodiksi, joka sitten käännetään tietylle alustalle tarkoitetulla C-kääntäjällä, kuten GCC:llä tai Clangilla. Natiivien koodikirjastojen toimintojen käyttäminen vaatii vapi-tiedostojen kirjoittamista ja kirjastorajapintojen määrittelyä. Näiden rajapintamääritelmien kirjoittaminen on hyvin dokumentoitu C-kirjastoille. Sidontoja on jo saatavilla suurelle määrälle kirjastoja, mukaan lukien kirjastot, jotka eivät perustu GObjectiin, kuten multimediakirjasto SDL ja OpenGL.

## Lähteet
Lauren Flynn

**Lauren Elizabeth Flynn** (s. 22. toukokuuta 2002) on yhdysvaltalainen jalkapalloilija, pelipaikaltaan puolustaja. Hän on pituudeltaan 167-senttimetrinen ja on edustanut seuratasolla vuodesta 2024 NWSL-sarjassa pelaavaa Utah Royalsia. Hän on pelannut joukkueessa huhtikuuhun 2025 mennessä 13 sarjaottelua. Flynn pelasi vuonna 2022 yksitoista ottelua Yhdysvaltain alle 20-vuotiaiden naisten maajoukkueessa.

## Lähteet
Klas Werner Walldén

**Klas Werner Walldén** (2. tammikuuta 1865 Kitee – 17. heinäkuuta 1918 Aitolahti) oli suomalainen juristi ja Tampereen oikeuspormestari.

Walldénin vanhemmat olivat kruununvouti Claes Mortimer Walldén ja Maria Fredrika Lagerstam. Hän pääsi ylioppilaaksi Jyväskylän lyseosta 1887 ja suoritti Helsingin yliopistossa tuomarintutkinnon 1892. Walldén sai varatuomarin aron 1895.

Walldén oli Kuopion kaupungin oikeusneuvosmiehenä 1899–1905 ja Tampereen oikeuspormestarina 1905–1918. Hän toimi eduskuntavaaleissa Hämeen läänin pohjoisen vaalipiirin keskuslautakunnan sihteerinä.

Walldén oli naimisissa vuodesta 1895 Selma Maria Myrbergin kanssa. Walldén kuoli sydänkohtaukseen kesähuvilallaan Aitolahdessa heinäkuussa 1918.

## Julkaisuja
Nimellä *K. W. Walldén*:
* *Oikeustapauksien hakemisto: kokoelma ylioikeuksien tuomioita ja päätöksiä*. WSOY 1913

## Lähteet

## Aiheesta muualla
* Tampereen raastuvanoikeuden ja maistraatin perustamisesta kulunut tänään 100 vuotta, Aamulehti, 26.04.1930, nro 111, s. 5, Kansalliskirjaston digitaaliset aineistot
Kaleigh Kurtz

**Kaleigh Nicole Kurtz** (s. 9. syyskuuta 1994 Greer, Etelä-Carolina) on yhdysvaltalainen jalkapalloilija, pelipaikaltaan puolustaja. Hän on pituudeltaan 172-senttimetrinen ja edustaa NWSL-sarjassa pelaavaa North Carolina Couragea.

Kurtz aloitti ammattilaisuransa vuonna 2017 ruotsalaisessa Östersundsissa. Nykyiseen seuraansa hän siirtyi vuonna 2018. Hän voitti samana vuonna sarjamestaruuden. Kurtz keräsi samana vuonna nimiinsä kuusi sarjaottelua. Joukkue voitti vuonna 2019 toisen perättäisen sarjamestaruutensa. Kurtz pelasi kyseisenä vuonna yhdeksän sarjaottelua. Hän pelasi kauden 2019–2020 lainasiirrolla Australian Canberra Unitedissa. Vuodesta 2020 hän on kerännyt nimiinsä 102 sarjaottelua, joissa hän on tehnyt neljä maalia. Kurtz on voittanut kahdesti NWSL Challenge Cupin vuosina 2022 ja 2023.

## Lähteet

## Aiheesta muualla
Nelli Husu

**Nelli Husu** (s. 27. marraskuuta 2003) on suomalainen jalkapalloilija, pelipaikaltaan puolustaja. Hän edustaa Kansallisessa liigassa Jyväskylän Pallokerhoa.

Husu pelasi juniorisarjoissa ja Naisten Kolmosessa mikkeliläisen Porrassalmen Urheilijat -62:n joukkueissa. Hän siirtyi Jyväskylän Pallokerhoon kaudeksi 2020. Hän pääsi JyPK:n edustusjoukkueessa ensimmäisen kerran Kansallisessa liigassa kentälle elokuussa 2021 vierasottelussa PK-35 Vantaata vastaan. Kaksi seuraavaa kautta JyPK pelasi Naisten Ykkösessä, jossa Husulle kertyi 18 ottelua ja kolme maalia kaudella 2022 sekä 20 ottelua ja viisi maalia kaudella 2023. Kaudella 2024 joukkue pelasi jälleen Kansallisessa liigassa ja Husu pelasi 21 liigaottelua, joissa hän teki yhden maalin, syyskuussa vierasottelussa Tampereen Ilvestä vastaan.

Husu on pelannut Suomen alle 17-vuotiaiden maajoukkueessa yhden ottelun lokakuussa 2019.

## Lähteet
Malia Berkely

**Malia Nicole Berkely** (s. 13. helmikuuta 1998 Liberty Township, Butlerin piirikunta, Ohio) on yhdysvaltalainen jalkapalloilija, pelipaikaltaan puolustaja. Hän on pituudeltaan 173-senttimetrinen ja on edustanut seuratasolla vuodesta 2022 NWSL-sarjassa pelaavaa North Carolina Couragea.

Berkely edusti vuosina 2020–2022 ranskalaista Bordeaux’ta. Hän keräsi joukkueessa nimiinsä kymmenen sarjaottelua, joissa hän teki yhden maalin. Nykyisessä seurassaan hän pelannut huhtikuuhun 2025 mennessä 63 sarjaottelua ja tehnyt yhden maalin. Hän on ollut mukana voittamassa NWSL Challenge Cupia vuosina 2022 ja 2023.

Berkely pelasi vuonna 2019 kolme ottelua Yhdysvaltain alle 23-vuotiaiden naisten maajoukkueessa.

## Lähteet

## Aiheesta muualla
Ilona Auvinen

**Ilona Auvinen** (s. 22. huhtikuuta 2006) on suomalainen jalkapalloilija, pelipaikaltaan puolustaja. Hän edustaa Kansallisessa liigassa Jyväskylän Pallokerhoa.

Auvinen on Jyväskylän Pallokerhon kasvatti. Hän pelasi seuran edustusjoukkueessa Naisten Ykkösessä kahdeksan ottelua kaudella 2022 ja yhdeksän ottelua kaudella 2023. Jälkimmäisellä kaudella hän teki yhden maalin, huhtikuussa kotiottelussa Tampereen Ilveksen kakkosjoukkuetta vastaan. Kaudella 2024 Jyväskylän Pallokerho pelasi Kansallisessa liigassa ja Auvinen pelasi 12 liigaottelua, joissa hän teki yhden maalin, huhtikuussa vierasottelussa Pallokerho Keski-Uusimaata vastaan.

Auvinen on pelannut Suomen alle 16- ja alle 17-vuotiaiden maajoukkueissa. Hän on ollut mukana myös alle 18-vuotiaiden maajoukkueleirillä.

## Lähteet
Viktoria Tolstoy

**Louise Victoria Tolstoy** (synt. **Kjellberg**; s. 29. heinäkuuta 1974 Sigtuna) on ruotsalainen jazzlaulaja. Hänen läpimurtonsa oli albumi *Smile, Love & Spice* vuonna 1994.

Tolstoyn isoisoisoisä oli kirjailija Leo Tolstoi.

## Albumeita
* *Smile, Love & Spice* (1994)
* *Blame It On My Youth* (2001)
* *Shining On You* (2004)
* *Pictures Of Me* (2006)
* *My Russian Soul* (2008)
* *Letter to Herbie* (2011)
* *A Moment of Now* (2013, Jacob Karlzonin kanssa)
* *Meet Me at the Movies* (2017)

## Lähteet

## Aiheesta muualla
Kjellberg

**Kjellberg** on seuraavien henkilöiden sukunimi:

* Felix Kjellberg, *PewDiePie* (s. 1989), ruotsalainen tubettaja
* Friedl Kjellberg (1905–1993), itävaltalaissyntyinen suomalainen keraamikko
* Marzia Kjellberg (s. 1992), italialainen liikenainen ja YouTube-videoiden tekijä, Felix Kjellbergin puoliso
* Patric Kjellberg (s. 1969), ruotsalainen jääkiekkoilija, olympiavoittaja ja maailmanmestari.

## Entisenä nimenä
* Viktoria Tolstoy, synt. Kjellberg (s. 1974), ruotsalainen jazzlaulaja
Brianna Pinto

**Brianna Alexis Smalls Pinto** (s. 24. toukokuuta 2000) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 165-senttimetrinen ja on edustanut seuratasolla vuodesta 2022 NWSL-sarjssa pelaavaa North Carolina Couragea.

Pinto pelasi aiemmin vuoden 2021 nykyisen joukkueensa kanssa samassa sarjassa pelaavassa NJ/NY Gothamissa, jossa hän keräsi nimiinsä kymmenen sarjaottelua. Nykyisessä seurassasaan hän on pelannut huhtikuuhun 2025 mennessä 58 sarjaottelua, joissa hän on iskenyt kuusi maalia. Hän on ollut mukana voittamassa NWSL Challenge Cupia vuosina 2022 ja 2023.

Pinto on edustanut urallaan useita Yhdysvaltain naisten maajoukkueita.

## Lähteet

## Aiheesta muualla
Olivia Wingate

**Olivia Ann Wingate** (s. 20. tammikuuta 2000) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja on edustanut vuodesta 2023 NWSL-sarjassa pelaavaa North Carolina Couragea. Hän on kerännyt joukkueessa huhtikuuhun 2025 mennessä nimiinsä 27 sarjaottelua, joissa hän on tehnyt kaksi maalia. Wingate oli voittamassa vuoden 2023 NWSL Challenge Cupia.

## Lähteet

## Aiheesta muualla
Tyler Lussi

**Tyler Tompkins Lussi** (s. 26. tammikuuta 1995) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja on edustanut vuodesta 2023 NWSL-sarjassa pelaavaa North Carolina Couragea.

Lussi edusti ammattilaisuransa aluksi 2017–2021 nykyisen joukkueensa kanssa samassa sarjassa pelaavaa Portland Thornsia. Hän voitti vuoden 2017 sarjamestaruuden. Lisäksi hän oli mukana voittamassa vuoden 2021 NWSL Challenge Cupia. Lussi keräsi joukkueessa nimiinsä 46 sarjaottelua, joissa hän iski viisi maalia. Hän edusti vuoden 2022 Angel Cityä ja pelasi joukkueessa 20 maalitonta sarjaottelua. Lussi oli voittamassa nykyisen joukkueensa kanssa vuoden 2023 NWSL Challenge Cupia. Hän on pelannut joukkueessa huhtikuuhun 2025 mennessä 43 sarjaottelua ja on viimeistellyt niissä kymmenen maalia.

## Lähteet

## Aiheesta muualla